
Parlamentul României

Camera Deputaţilor
	COMISIA JURIDICĂ,

DE DISCIPLINĂ ŞI IMUNITĂŢI
	COMISIA PENTRU CULTURĂ, ARTE ȘI MIJLOACE DE INFORMARE ÎN MASĂ

	Nr.7c-12/172/12.05.2026


BIROUL PERMANENT

AL

CAMEREI DEPUTATILOR


Vă înaintăm, alăturat, raportul comun asupra  propunerii legislative privind reglementarea activităţilor de reconstituire istorică, trimisă spre dezbatere în fond Comisiei juridice, de disciplină și imunități și Comisiei pentru cultură, arte și mijloace de informare în masă cu adresa nr. Plx 81 din 16 februarie 2023.
Propunerea legislativă face parte din categoria legilor ordinare. 
   PREŞEDINTE                                                    PREȘEDINTE
    prof.univ. Liviu-Bogdan Ciucă                             George-Mihai Neamțu

RAPORT COMUN
asupra propunerii legislative privind reglementarea 
activităţilor de reconstituire istorică

În conformitate cu prevederile art.95 din Regulamentului Camerei Deputaţilor, republicat, cu modificările ulterioare, Comisia juridică, de disciplină și imunități și Comisia pentru cultură, arte și mijloace de informare în masă au fost sesizate spre dezbatere în fond cu propunerea legislativă privind reglementarea activităţilor de reconstituire istorică transmisă  adresa nr. Pl-x 81 din 16 februarie 2023.

Senatul, în calitate de primă Cameră sesizată, a respins propunerea legislativă în ședința din 13 februarie 2023.

Conform dispoziţiilor art. 75 din Constituţia României, republicată, şi ale art.92 alin. (9), din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ a avizat favorabil propunerea legislativă, conform avizului nr. 1303/24.11.2022.

Consiliul Economic și Social a avizat parțial propunerea legislativă, conform avizului nr. 7165/15.11.2022.
Guvernul, prin punctul de vedere transmis, nu susține adoptarea inițiativei legislative.
Comisia pentru învățământ a avizat favorabil inițiativa legislativă.
Comisia pentru drepturile omului, culte și problemele minorităților naționale a avizat negativ propunerea legislativă.

Comisia pentru muncă şi protecţie socială a avizat negativ propunerea legislativă.

Comisia pentru administrație publică și amenajarea teritoriului a avizat negativ propunerea legislativă.
Comisia pentru apărare, ordine publică și siguranță națională a avizat negativ propunerea legislativă.

Propunerea legislativă are ca obiect reglementarea desfăşurării activităţilor de reconstituire a unor evenimente istorice, organizate de persoane fizice sau juridice.
 În conformitate cu prevederile art. 62 și 64 din Regulamentul Camerei Deputaților, republicat, cu modificările ulterioare,  membrii celor  două  comisii sesizate în fond au examinat inițiativa legislativă în ședințe separate.

Membrii Comisiei juridice, de disciplină și imunități au examinat propunerea legislativă în şedinţa din 11 noiembrie 2025. 

La ședința Comisiei juridice, de disciplină și imunități deputații au fost prezenți conform listei de prezentă.
În urma examinării inițiativei legislative și a opiniilor exprimate, membrii Comisiei juridice, de disciplină și imunități au hotărât, cu majoritate de voturi, să transmită Comisiei pentru cultură, arte şi mijloace de informare în masă un raport preliminar de respingere a Propunerii legislative privind reglementarea activităţilor de reconstituire istorică
Membrii Comisiei pentru cultură, arte și mijloace de informare în masă au examinat propunerea legislativă în ședința din data de 6 mai 2026.
În urma dezbaterilor și a opiniilor exprimate membrii celor două Comisii au hotărât, cu majoritate de voturi, să supună Plenului Camerei Deputaților  respingerea  Propunerii legislative privind reglementarea activităţilor de reconstituire istorică. 
Motivația respingerii se întemeiază pe următoarele considerente:
· din analiza soluțiilor legislative preconizate, prin proiect se instituie reguli insuficient conturate, care nu sunt de natură să conducă la o cât mai mare eficiență legislativă, fiind susceptibile să încalce prevederile art. 1 alin. (5) din Constituție;

· prin modul de redactare a articolelor sale, raportat la cele exprimate în Expunerea de motive, propunerea legislativă este echivocă şi nu prezintă claritate în privința conținutului reglementării;

În raport de obiectul şi conţinutul său, inițiativa legislativă face parte din categoria legilor ordinare.

	   PREȘEDINTE

     prof. univ. Liviu-Bogdan CIUCĂ
	PREȘEDINTE

George-Mihail NEAMȚU


	                      SECRETAR

Petre-Emanoil NEAGU
	SECRETAR
  Lucian-Gabriel BOGDĂNEL



                                                                                                                                                                            Consilier parlamentar,

                                                                                                                                                                                    Dan Kalber
PAGE  
1/3

